MUDr. Ondřej FRANĚK

ZZS hlavního města Prahy

Korunní 98

101 00 PRAHA 10

Česká republika

Vážený pán doktor,

vo svojom mene a v  mene organizačného výboru si Vás dovoľujem srdečne pozvať na podujatie kontinuálneho vzdelávania zdravotníckych pracovníkov s názvom III. Odborná konferencia Operačného strediska záchrannej zdravotnej služby Slovenskej republiky s podnázvom „Porozumenie, pomoc, profesionalita – 20 rokov s vami“

Odborná konferencia sa bude konať v dňoch 15. - 16. 05. 2025 v hoteli Holiday Inn v Žiline. Cieľom podujatia je vzájomné oboznamovanie sa s činnosťami operačných stredísk integrovaného záchranného systému a ich vzájomnej kooperácie pri koordinácii a riadení zásahov v rámci poskytovania neodkladnej zdravotnej starostlivosti a stanovovanie spoločných postupov v operačnom riadení, čo v konečnom dôsledku skvalitní poskytovanie služieb v neodkladnej zdravotnej starostlivosti. Účasť na III. odbornej konferencii prisľúbili odborníci s celoslovenskou pôsobnosťou i medzinárodní prednášatelia. Predpokladaný počet účastníkov konferencie je 200 až 250 osôb. Odborný program podujatia začína dňa 15. mája 2025 o 8,30 hod. v kongresovej sále hotela Holiday Inn.

Zároveň si Vás na základe Vášho prísľubu dovoľujem požiadať o spracovanie a prezentovanie prednášky na tému „**Neemergentné transporty v Prahe“,** ktorú by sme radi zaradili   
do programu konferencie. Abstrakt Vášho príspevku prosíme zaslať na [peter.hudak@155.sk](mailto:peter.hudak@155.sk) do 20.3.2025. Vzor abstraktu a predbežný program prikladám v prílohe. Účasť (registračný poplatok, ubytovanie a stravovanie počas konferencie) prednášajúcich a jednej sprevádzajúcej osoby na konferencii plne hradí organizátor.

Taktiež si Vás dovoľujem požiadať o nahlásenie Vašich údajov (dátum narodenia a registračné číslo v stavovskej organizácii) a informáciu, či využijete možnosť ubytovania a prípadné stravovacie obmedzenia v termíne do.................., aby sme sa mohli postarať o Vašu registráciu na podujatí.

S úctou

Ing. Marian Povolný

riaditeľ